
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/312/05.09.2006 

	
	
	


A  V  I  Z

asupra proiectului de Lege pentru aprobarea Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, Camera Deputaţilor fiind Cameră decizională (PLx 559/21.06.2006)

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu proiectul de Lege pentru aprobarea Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa din 5 septembrie 2006.


            Proiectul de lege vizează stabilirea procedurilor de atribuire a contractului de achiziţie publică şi a contractului de concesiune de lucrări publice şi de servicii, modalităţile de soluţionare a contestaţiilor formulate împotriva actelor emise în legătură cu aceste proceduri, în scopul promovării competiţiei între operatorii economici, al garantării tratamentului egal şi nediscriminatoriu a acestora, asigurării transparenţei şi integrităţii procesului de achiziţie publică şi utilizării eficiente a fondurilor publice prin aplicarea procedurilor de atribuire de către autorităţile competente.

            Senatul a adoptat proiectul de lege în şedinţa din 19 iunie 2006.

În urma dezbaterilor, membrii Comisiei pentru politică economică, reformă şi privatizare au hotărât cu  19  voturi pentru, un vot împotrivă şi 2 abţineri aprobarea proiectului de lege, în forma adoptată de Senat.
                PREŞEDINTE,


     Mihai Tudose

         SECRETAR






    Vasile Cosmin Nicula
                                                                                                                       


Consilier 

                                                                                                               


        Alina Hodivoianu 

